CELEX: C2005/271/23
Language: fi
Date: 2005-10-29 00:00:00
Title: Asia C-284/05: Euroopan yhteisöjen komission 15.7.2005 Suomen tasavaltaa vastaan nostama kanne

29.10.2005   
            
            
               FI
            
            
               Euroopan unionin virallinen lehti
            
            
               C 271/13
            
         Euroopan yhteisöjen komission 15.7.2005 Suomen tasavaltaa vastaan nostama kanne
   (Asia C-284/05)
   (2005/C 271/23)
   Oikeudenkäyntikieli: suomi
   Euroopan yhteisöjen komissio on nostanut 15.7.2005 Euroopan yhteisöjen tuomioistuimessa kanteen Suomen tasavaltaa vastaan. Kantajan asiamiehinä ovat G. Wilms ja P. Aalto, prosessiosoite Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               1)
            
            
               toteaa, että koska Suomen tasavalta on kieltäytynyt laskemasta ja maksamasta omia varoja, joita se ei ole todennut ja asettanut komission käyttöön EY 26 artiklan ja yhteisön tullikoodeksin 20 artiklan ja täten yhteisön tullitariffin vastaisesti puolustustarvikkeiden tullittoman tuonnin yhteydessä vuosina 1998–2002 ja koska Suomen tasavalta on kieltäytynyt maksamasta viivästyskorkoa jätettyään asettamatta omia varoja komission käyttöön, Suomen tasavalta on laiminlyönyt sille asetuksen (ETY, Euratom) N:o 1552/89 (1) ja asetuksen (EY, Euratom) N:o 1150/2000 (2) 2, 9, 10 ja 11 artiklan nojalla kuuluvat velvollisuudet sekä
            
         
               2)
            
            
               velvoittaa Suomen tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Yhteisön omat varat muodostuvat mm. yhteisestä tullitariffista ja muista tulleista kertyvistä maksuista. Jäsenvaltion on todettava tullien määrä heti kun niillä on tarvittavat tiedot käytössään sekä hyvitettävä nämä varat määräaikana yhteisön omien varojen tilille. Tuloutusten viivästyksistä on niistä maksettava korkoa sen mukaan kuin yhteisön lainsäädännössä määrätään. EY 296 artikla koskee tarkasti rajattuja poikkeustilanteita, ja tämän rajoitetun luonteen vuoksi näitä poikkeuksia ei voida tulkita laajasti. Jäsenvaltion, joka aikoo vedota näihin poikkeuksiin, on perustellakseen sen, että se ei ole noudattanut velvollisuuksiaan, esitettävä näyttö siitä, että sen toiminnalla ei ylitetä edellä mainittuja tilanteita koskevia rajoja. Puolustustarvikkeiden tullisuspensioasetusta (EY) N:o 150/2003 (3) sovelletaan vasta sen voimaantulosta, ja sitä ei voida takautuvasti soveltaa ennen sen voimaantuloa.
   Suomi kiistää sekä ilmoitusvelvollisuuden, maksuvelvollisuuden ja velvollisuuden maksaa viivästyskorkoa kokonaisuudessaan.
   
      (1)  Neuvoston asetus, annettu 29 päivänä toukokuuta 1989, yhteisöjen omista varoista tehdyn päätöksen 88/376/ETY, Euratom soveltamisesta EYVL, Erityispainos 1994, 1/ Nide 4, s. 41
   
      (2)  Neuvoston asetus, annettu 22 päivänä toukokuuta 2000, yhteisöjen omista varoista tehdyn päätöksen 94/728/EY, Euratom soveltamisesta EYVL L 130, 31.5.2000, s. 1
   
   
      (3)  Neuvoston asetus, annettu 21 päivänä tammikuuta 2003, tiettyjen aseiden ja puolustustarvikkeiden tuontitullien suspendoimisesta EYVL L 25, 30.1.2003, s. 1